[{"text_idx": "#000001", "text": "Enne volbrio\u0308o\u0308 pidustusi ja to\u0308o\u0308lispu\u0308hade algust toimub Pa\u0308rnu jo\u0303el noorsportlaste rahvuskoondise selekteerimine. Juba homme, 28. aprillil antakse esimesed stardid alla 19 aastaste ja alla 23 aastaste so\u0303udjate koorekihile. Vo\u0303istlustele pa\u0308a\u0308senud sportlased selgusid punktitabeli ja\u0308rgi, mida ligi pool aastat erinevate vo\u0303istluste po\u0303hjal on ta\u0308idetud ning mis on tehtud vo\u0303imalikult vo\u0303rdseks erineva fu\u0308u\u0308silise eelisega so\u0303udjatele."}, {"text_idx": "#000002", "text": "Ja\u0308relkasvukoondise koordinaatori ja peatreeneri Roman Lutos\u030ckini so\u0303nul toimub klassikalises stiilis katsevo\u0303istlus, kus esimesel pa\u0308eval vo\u0303etakse mo\u0303o\u0303tu u\u0308hepaatidel, teisel pa\u0308eval kahepaadid ja kolmandal komplekteeritud suuremad paadid. Juba avapa\u0308eval tuleb osalejatel startida kaks korda, eelso\u0303idus ning tulemusele vastavas finaalso\u0303idus. Esimese pa\u0308eva resultaatide po\u0303hjal koostatakse paatkonnad ja\u0308rgnevateks startideks. Komplekteeritud paatkondadel on laupa\u0308eva hommikul vo\u0303imalus koos treenida, et lihvida kiirkorras vo\u0303imalikud konarused tiimito\u0308o\u0308s siledamaks enne o\u0303htusi starte."}, {"text_idx": "#000003", "text": "Lutos\u030ckin andis kinnitust, et katsevo\u0303istluste ka\u0308igus moodustatakse vo\u0303imalikult tugevad paatkonnad, murdes vajadusel laiali ka ainult u\u0308he klubi liikmete baasil moodustatud tiimid, mis tagab maksimaalsed tulemused rahvusvahelistel tiitlivo\u0303istlustel."}, {"text_idx": "#000004", "text": "Kokku on koondise kandidaate ees ootamas 3-4 konkurentsist pakatavat vo\u0303istlusso\u0303itu, mis no\u0303uavad maksimaalset pingutust ja saja protsendilist vaimset valmidust. Samuti paneb vo\u0303istluste kulg proovile ka sportlaste kohanemis- ja u\u0308mbero\u0303ppimisvo\u0303ime, kui u\u0308hte paati tuleb istuda hoopis teise spordiklubi so\u0303udjaga."}, {"text_idx": "#000005", "text": "Noorte koondisel on esimeseks suurvo\u0303istluseks 20-21 mai toimuvad Euroopa meistrivo\u0303istlused Saksamaal. Va\u0308rsket U23 koondist ootab ees juuni kuu esimesel na\u0308dalavahetusel Suur Moskva regatt."}, {"text_idx": "#000006", "text": "Vo\u0303istlusso\u0303ite on mugav ja\u0308lgida Pa\u0308rnu So\u0303udeklubi tribu\u0308u\u0308nide juures kui ka Pa\u0308rnu SK Kalev territooriumil. Samuti saab mo\u0308o\u0308da Jaansoni rada so\u0303itudele kaasa liikuda ja oma lemmikutele toeks olla terve vo\u0303istlusdistantsi pikkuses."}]